钦定古今图书集成/明伦汇编/闺媛典/第129卷 > 潘景镛妻俞氏
## 钦定古今图书集成/明伦汇编/闺媛典/第129卷 > 潘景镛妻俞氏

按《上虞县志》：俞氏，讳素英，潘景镛妻。洪武末，镛戍浔
州卫，伉俪才浃旬，当从行。俞曰：“姑垂白，吾冢妇，不可
从去。”镛行，氏井臼操作，劳瘁骨立，姑妇形影相吊。越
七年，镛以间归，复往，俞得娠生。又二年，镛亡，氏闻，
几不欲生，哀毁，纺绩课子，每至夜分，虽裂肤折指，必
鸡鸣而寐。年四十九卒。